Fagnámskeið 1 fyrir starfsfólk leikskóla | Mímir - Vertu meira!
Mimir.is / Nám / Námsbrautir / Fagnámskeið 1 fyrir starfsfólk leikskóla
Fagnámskeið 1 fyrir starfsfólk leikskóla
Næst kennt á vorönn 2023
Fagnámskeiðin eru haldin í samstarfi Mímis-símenntunar og Eflingar. Námið er ætlað einstaklingum sem eru eldri en 20 ára, hafa stutta skólagöngu og vinna við uppeldi og umönnun barna á leikskólum. Námið er niðurgreitt af Fræðslusjóði og kennt samkvæmt námskrá vottaðari af Menntamálastofnun.
Kennsla fer fram frá 8:30-15:30 mánudaga - föstudaga
Á fagnámskeiðunum er bæði lögð áhersla á námsþætti sem styrkja persónulega og almenna færni t.d. sjálfstyrkingu og samskipti, námstækni, færnimappa og tölvur og svo námsþætti eins og uppeldi leikskólabarna, þroski og þróun leikskólabarna, listastarf með börnum, námsskrá leikskóla, fjölmenningarlegan leikskóla og fleiri.
Hreyfiþjálfun leikskólabarna
Námstækni og markmiðasetning
Uppeldi leikskólabarna
ATH. Skráning fer fram hjá Mími. Sendið póst á mimir@mimir.is.
Námið er ætlað þeim sem vinna á leikskólum, eru eldri en 20 ára og hafa ekki lokið formlegu framhaldsskólanámi. Heimilt er þó í undantekningartilfellum að taka inn í námið starfsmenn sem eru á aldrinum 18-20 ára ef þeir eru í fullu starfi.